# FELHÍVÁS SZAKMAI GYAKORLATRA

# mta társadalomtudományi kutatóközpont

# politikatudományi intézet

A Magyar Tudományos Akadémia Társadalomtudományi Kutatóközpont Politikatudományi Intézete **pályázatot hirdet** szakmai gyakorlatra BA illetve MA képzésben részt vevő diákok számára.

A gyakornok feladata az *European Social Survey* című nemzetközi projekt adatelemzéséhez kapcsolódik. Az adatok SPSS formátumban állnak rendelkezésre, több országra vonatkozóan, és tematikusan a következő kérdéskörökhöz kapcsolódnak:

a) a demokráciára vonatkozó vélemények

b) társadalmi és politikai részvétel

c) a politikai intézményekbe vetett bizalom

d) az élettel való elégedettség, életminőség, boldogság

A 3 hónapra meghirdetett pozíció heti munkaideje 10 óra, melyet a vezető kutatóval való megállapodás szerinti beosztás mellett kell ellátni. Az Intézet a gyakornoki munkát igazolja a felsőoktatási intézmények számára.

A gyakornok számára az Intézet anyagi juttatást nem biztosít.

**Pályázati feltételek:**

*A pályázat jelentkezési feltételei (a pályázathoz csatolandó):*

- Legfeljebb egy oldalas angol nyelvű motivációs levél, a preferált tématerület megjelölésével;

- Önéletrajz (angol vagy magyar);

- Érvényes, nappali tagozatos hallgatói jogviszony igazolása valamely magyarországi vagy külföldi felsőoktatási intézményben;

*Szakmai elvárás:*

- A jelölt ismeri, és magabiztosan használja az SPSS programcsomagot, mind adat transzformációs szinten (COMPUTE, RECODE, IF), mind elemző szinten, pl. a CROSSTABS, MEANS eljárások.

- Az SPSS szinten kapott eredmények grafikusan ábrázolása, pl. EXCEL-ben.

- Magabiztos írásbeli angol nyelvhasználat.

*Az elbírálásnál előny lehet, de nem feltétele a pozíció betöltésének:*

- SPSS kurzus teljesítése egyetemi képzés keretein belül

- Adatkódolási, szisztematikus adatgyűjtési, adatfeldolgozási tapasztalatok

**Jelentkezési határidő**:

A jelentkezés határideje: 2014. március 4. (kedd), 12h

A pozíció betöltésének kezdete: 2014. március 13. (csütörtök)

**A jelentkezés módja:**

A pályázati anyagot elektronikus formában kérjük eljuttatni az MTA TK PTI titkárságára

Zágoni-Szabó Bellának: [zagoni-szabo.bella@tk.mta.hu](mailto:zagoni-szabo.bella@tk.mta.hu). A pályázati anyagokat *1 db pdf fájlban* kérjük beküldeni. Erre a gyakornoki pozícióra való jelentkezés nem zárja ki az MTA PTI más gyakornoki pozícióira való jelentkezést.

Érdeklődni Papp Zsófiánál lehet a [papp.zsofia@tk.mta.hu](mailto:papp.zsofia@tk.mta.hu) e-mailcímen.